
AVIZ
asupra
Propunerii legislative privind declararea ca municipiu a oraşului Voluntari, judeţul Ilfov
În conformitate cu prevederile art. 95 din Regulamentul Camerei Deputaților, republicat, cu modificările ulterioare,  Comisia pentru buget, finanțe și bănci a fost sesizată, pentru dezbatere și avizare, cu Propunerea legislativă privind declararea ca municipiu a oraşului Voluntari, judeţul Ilfov, transmisă cu adresa PL-x. 151/2026 din 7 aprilie 2026.
Conform prevederilor art. 75 din Constituția României, republicată, și ale art.92 alin. (8) din Regulamentul Camerei Deputaților, Camera Deputaților este prima Cameră sesizată.

Propunerea legislativă are ca obiect de reglementare declararea ca municipiu a oraşului Voluntari, judeţul Ilfov.
 Comisia a dezbătut propunerea legislativă în ședința cu prezență fizică și online din data de 28 aprilie 2026.
La dezbaterea propunerii legislative a participat, în calitate de invitat, domnul Dragoș Drăghescu – subsecretar de stat în Ministerul Dezvoltării, Lucrărilor Publice și Administrației.
În urma finalizării dezbaterilor, membrii Comisiei au hotărât, cu majoritate de voturi, avizarea favorabilă a propunerii legislative. 

